Franse verwerp Moslem hoofbedekking | Die Vryburger
Die Franse President Emmanuel Macron se regerende party het gedreig om sy ondersteuning te onttrek van 'n Moslem kandidaat wat in die plaaslike verkiesing van Junie deelneem.
Die dreigement kom nadat die Moslem vrou 'n hoofbedekking gedra het tydens 'n geleentheid van die verkiesings veldtog.
Stanislas Guerini, die hoof van die party het gesê die Moslem waardes is "nie versoenbaar" met die van die Party nie en die "vreemde simbole" benadeel die veldtog.
Die wetgewing in Frankryk plaas egter nie 'n verbod op die dra van die tradisionele Islamitiese kleredrag waarvan die hoofbedekking die belangrikste kan wees nie.
In 2004 het Frankryk wel 'n kontroversiële wet deurgevoer wat die dra van 'n groot kruis hanger, of 'n Islamitiese hoofbedekking en die Joodse "Kippah" in openbare plekke soos skole, biblioteke, en regeringsgeboue verbied. Daarmee wou bewys word dat Frankryk 'n "sekulêre staat" is.